laion/Wikipedia-Exotic huggingface dataset:
קרב מונקורנה

קרב מונקורנה הוא קרב שהתחולל במלחמת העולם השנייה ב-17 במאי 1940 במהלך המערכה על צרפת. במהלך הקרב תקף כוח של הדיוויזיה הרביעית של צבא צרפת בראשות הקולונל שארל דה גול את הכפר מונקורנה שהוחזק בידי הגרמנים בכוח שכלל מעל ל-200 טנקים. הצרפתים נחלו הצלחה ראשונית כשאילצו את הכוחות הגרמניים לסגת לאחור אך בסופו של דבר נאלצו לסגת בשל היעדר סיוע צבאי והתערבותו של חיל האוויר הגרמני. ב-10 במאי 1940, פתחו הנאצים במתקפה נרחבת כנגד הולנד, בלגיה וצרפת. לאחר הבקעת הקו הצרפתי בקרב סדאן ב-13 במאי, הביאו הגרמנים לנסיגה חפוזה של הכוחות הצרפתיים. ב-12 במאי התמנה דה גול למפקדה של הדיוויזיה הרביעית. באותו היום זומן למטה הצרפתי כשברשותו שלושה גדודים ונתבקש לפתוח במתקפה על הגרמנים במטרה להרוויח זמן עבור הארמייה השישית על מנת שיוכל לפרוס מחדש את כוחותיו לאורך קו מאז'ינו ועד מחוז אן. הייתה זו הזדמנות בשביל דה גול ליישם את רעיונותיו החדשניים בנוגע ללוחמת טנקים. במהלך התקדמותו של דה גול, הפקיע לטובתו מספר יחידות של פרשים וארטילריה שהיו בנסיגה בנוסף למחצית בריגדה, שגדודיה כללו מספר טנקים כבדים מסוג שאר B1. ב-17 במאי ב-4:14 לפנות בוקר, התקדמו כוחות של הדיוויזיה הרביעית לעבר מונקורנה. לאחר שכיתרו את הכפר בשעות הצהריים, היו הטנקים הצרפתיים הכבדים נתונים תחת אש עזה של תותחי נ"ט 37 מ"מ וטנקים גרמנים. על אף נחיתותם המספרית ביחס לגרמנים והעדר סיוע אווירי תקף דה גול והשמיד שיירה גרמנית מדרום לכפר. דה גול איבד 23 מתוך 90 הרכבים המשוריינים שלו בשל מוקשים, תותחי נ"ט ותקיפות אוויריות של מטוסי שטוקה. ב-18 במאי תוגבר על ידי שני רגימנטים רעננים של חיל הפרשים שהגדילו את כוחו לכ-150 כלי רכב משוריינים. דה גול הורה לחיל הרגלים לנטרל את כיסי ההגנה הגרמנית בצ'יוורס ולטנקים מסוג שאר D2 (אנ') לאבטח את הכפר קלרמון-לס-פרמס. בסביבות 16:00 הורה דה גול לפתוח במתקפה חדשה על מונקורנה אבל מאחר שצוותי הטנקים לא קיבלו מפות מפורטות של הגזרה והיו נטויים לאש נ"ט חזקה מתותחי נ"מ 88 מ"מ גרמניים ההתקפה נכשלה. בסביבות 18ː00 התערב הלופטוואפה הגרמני והטנקים הצרפתים נאלצו לסגת לעמדותיהם המקוריות. דה גול תקף שוב ב-19 במאי אך כוחותיו שוב נפגעו על ידי ארטילריה ושטוקות גרמניות. אף על פי כן התעלם דה גול מפקודות לסגת וביקש תגבורת של 2 דיוויזיות נוספות אך נענה בסירוב. על אף שהטנקים של דה גול גרמו לחי"ר הגרמני לסגת לקומונט הביאה פעולתו רק להקלה זמנית על הכוחות הצרפתיים והאטה אך במעט את ההתקדמות הגרמנית. עם זאת הייתה זו אחת מההצלחות המעטות מהם נהנו הצרפתים בזמן שספגו תבוסות קשות בשאר החזיתות. במהלך הקרב חלק מהטנקים הצרפתיים ננטשו כאשר אזל בהם הדלק או ששקעו בביצות. הצרפתים איבדו 23 טנקים במהלך המתקפה, בעוד שלגרמנים היו כ-100 הרוגים. דה גול נטל חלק בהתקלות נוספת מול הגרמנים בקרב אבוויל (אנ'). בראייה כוללת גרם הקרב רק לעיכוב קל בהתקדמות הגרמנים ולא הייתה לו השפעה ממשית על תוצאות המערכה. שארל דה גול, המאבק לחירות, כרך ראשון, "אל הדגל", הוצאת עם הספר, תל אביב, 1958
יעקב פרדמן

יעקב פרדמן (נולד ב-12 באוקטובר 1954) הוא סייף עבר בסגנון דקר, מאמן נבחרת בלארוס בסיף בסגנון דקר (1985–1990). מאמן ראשי של מועדון סיף מכבי מעלות וחבר בצוות המאמנים של נבחרות ישראל בסיף. פרדמן נולד וגדל פולאצק, בלארוס. בעל תואר שני בהנדסת מכונות מאוניברסיטה פולאצק. הוא התחיל את דרכו כסייף בשנת 1972, במהלך לימודיו באוניברסיטה. בשנת 1980 הקים מועדון סיף בעיר הולדתו. בשנת 1985 נבחר לאמן את נבחרת בלארוס בענף הדקר ושימש בתפקיד זה עד לעלייתו ארצה בשנת 1990. עם עלייתו לארץ התגורר עם משפחתו בעכו, ושם עבד כמאמן סיף. הוא אימן במשך כשלוש שנים במועדון הפועל עכו בניהולו של חיים חטואל. בשנת 1993 עבר עם משפחתו להתגורר במעלות-תרשיחא. הוא הקים חוג סיף עבור תלמידי בית הספר המקיף "אורט" מעלות שבו עבד כמורה לחינוך גופני. לאחר כשנה, קיבל אולם ספורט סמוך לבית הספר "נתיב מאיר" לאימונים, שעד היום משמש את פעילותו של מועדון סיף מכבי מעלות. נבחרת ישראל קבעה את ביתה המקצועי במועדון במעלות תרשיחא ומקפידה לקיים בה את מחנות האימון המרכזיים שלה בכל הגילים. לצד נבחרת ישראל, נבחרות רוסיה ואסטוניה התארחו פעמיים במעלות תרשיחא וזכו לשיתוף פעולה מקצועי עם המועדון ועם פרדמן. בין הסייפים שאימן: אנסטסיה פרדמן, אלונה קומרוב, דנה סטרלניקוב, ורה קנבסקי, אנה לונדון, ניקול טל(אנ') ועוד. נשוי ואב לשתי בנות, אנסטסיה פרדמן, אלינה פרדמן, אלופות ישראל בסיף. אסי ממן, ‏לא רק כדורגל: אליפות העולם בסייף תיערך במעלות, באתר ONE‏, 12 בפברואר 2014 אורן אהרוני, מהפך ברגע האחרון בענף הסייף, באתר ynet, 8 באפריל 2016 סיף: נבחרת ישראל סיימה הופעה מוצלחת באליפות אירופה עד גיל 23, באתר וואלה, 4 במאי 2016 זיו פרבר, סייף, תחרות גביע ישראל לגילאי 10–14: הצלחה גדולה לסייפות מכבי מעלות, באתר תקשורת מקומית צפון בע"מ, 27 באוקטובר 2021 Jack Khoury, Swordplay puts Ma'alot-Tarshiha on world sporting map, Haaretz, ‏1 בפברואר 2006 Austrians Mute Israeli Anthem אנסטסיה פרדמן אלינה פרדמן
ויליאם בזיוט

ויליאם בזיוט (באנגלית: William Baziotes‏; 11 ביוני 1912 – 6 ביוני 1963) היה צייר אמריקאי, שהושפע מהסוריאליזם ותרם לאקספרסיוניזם המופשט. נולד וגדל בפיטסבורג, פנסילבניה והחל את הכשרתו הרשמית באמנות ב-1933 באקדמיה הלאומית לעיצוב בניו יורק, שם סיים את לימודיו ב-1936. הוא למד אצל צ'ארלס קורטני קארן, איבן אולינסקי, גיפורד ביל ולאון קרול. בזיוט למד גם דרך פרויקט האמנות הפדרלי בשנים 1940-1938 בשנות הארבעים הוא התיידד עם אמנים רבים בקבוצה האקספרסיוניסטית המופשטת שהתהוותה. אף שהוא התעניין גם בקבוצות האמנות פרימיטיבית ובאוטומטיזם, עבודתו תאמה יותר את הסוריאליזם האירופי. בהמשך הקריירה שלו לימד רבות. תערוכת היחיד הראשונה שלו הייתה בגלריה של פגי גוגנהיים ב-1944. בשנת 1948, ויליאם בזיוט, מארק רותקו, רוברט מאת'רוול, בארנט ניומן ודייוויד הייר הקימו בית הספר לאמנים ברחוב 35 מזרח 8. שם ניתנו הרצאות בהשתתפות טובה והיו פתוחות לקהל, עם דוברים כמו ז'אן ארפ, ג'ון קייג' ואד ריינהרדט, אך בית הספר לאמנות נכשל כלכלית ונסגר באביב 1949. מאוחר יותר לימד בבית הספר לאמנות במוזיאון ברוקלין, מרכז האמנות העם, המוזיאון לאמנות מודרנית, ובאוניברסיטת סיטי של ניו יורק, האנטר קולג' ואוניברסיטת ניו יורק במנהטן במהלך עשר השנים האחרונות שלו. בזיוט ואשתו אתל, לה נישא ב-1941, חיו באזור מורנינגסייד הייטס בצפון מנהטן עד מותו מסרטן הריאות ביוני 1963, חמישה ימים לפני יום הולדתו ה-51. במהלך חייו, הוא ואשתו חלקו אהבתם לאמנות ופיסול יווני עתיק, כמו גם לשירתו של שארל בודלר. רבים מציוריו שואבים השראה משירתו של בודלר וכן מאמנות עתיקה. כמה מיצירותיו המפורסמות נמצאות במוזיאון גוגנהיים בניו יורק. ויליאם בזיוט, באתר "Find a Grave" (באנגלית) ויליאם בזיוט, באתר אנציקלופדיה בריטניקה (באנגלית) A Finding Aid to the William and Ethel Baziotes papers, circa 1900-1992, bulk 1935-1980, www.aaa.si.edu (באנגלית) Subject of the Artist | art school, Encyclopedia Britannica (באנגלית) William Baziotes Paintings, Bio, Ideas, The Art Story
All in My Head (Flex)

"All in My Head (Flex)" הוא שיר שהוקלט על ידי להקת הבנות האמריקאית פיפת' הרמוני, בהשתתפות הראפר פטי ואפ. הוא יצא לאור ב-31 במאי 2016, על ידי חברות התקליטים אפיק רקורדס וסייקו מיוזיק, כסינגל השני מתוך אלבום האולפן השני של הלהקה, 7/27 ‏(2016). השיר הגיע למקום ה-24 במצעד הבילבורד הוט 100. לפני יציאת אלבום האולפן השני שלה, 7/27, חברת הלהקה פיפת' הרמוני, דיניה ג'יין, שיתפה את מחשבותיה אודות רצועת האלבום האהובה עליה "All in My Head (Flex)" באינסטגרם: "האווירה והקצב של השיר הזה מייצגים אותי בצורה הטובה ביותר בתור תושבת אי בדרום האוקיינוס השקט". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות. הווידאו קליפ הרשמי, בבימויו של דירקטור X, צולם במאליבו, קליפורניה ב-17 במאי 2016. מבקרים המוזיקה הגיבו באופן חיובי אודות הנופים שהוצגו בקליפ. גיל קאופמן מבילבורד סקר את הקליפ בחיוב. גם ב-Spin סקרו את הקליפ של "All in My Head (Flex)", תוך שהפנו כלפיו ביקורת חיובית. נכון לנובמבר 2021, מונה הצפיות של הקליפ עומד על למעלה מ-435 מיליון צפיות. מידע על היצירה "All in My Head (Flex)" באתר מיוזיק בריינז מידע על הסינגל "All in My Head (Flex)" באתר מיוזיק בריינז מידע על היצירה "All in My Head (Flex)" באתר Discogs מילות השיר "All in My Head (Flex)" באתר Genius סרטון השיר "All in My Head (Flex)" באתר יוטיוב מידע על הרצועה "All in My Head (Flex)" באתר ספוטיפיי מיקל סטורלר אריקסן, טור אריק הרמנסן, בנג'מין לוין, וילי מקסוול השני, סקיי סווייטנאם, דייסטאר פטרסון, נולאן למברוזה, ג'וליה קאוואזוס, בריאן גרסיה, אוורט בראון, קליפטון דילון, ריצ'רד פולקס, קרלה אסטרבאו, לורן חורגי, נורמני קורדיי המילטון, דיינה ג'יין הנסן, אלי ברוק הרננדז, הרברט האריס, לירוי רומאנס, לואל דנבר, בריאן תומפסון, הנדל בטאקר Fifth Harmony (Ft. Fetty Wap) – All in My Head (Flex), נבדק ב-2021-11-07 Fifth Harmony, Billboard Fifth Harmony Enlists Missy Elliott, Fetty Wap, & Ty Dolla $ign for '7/27', Rap-Up (באנגלית אמריקאית) All In My Head (Flex) (feat. Fetty Wap), 2016-05-27, נבדק ב-2021-11-07 Fifth Harmony Shoot "All In My Head" Video In Malibu / Playing It Too Safe With Their New Singles?, Directlyrics (באנגלית) Fifth Harmony & Fetty Wap Hit the Beach For 'All In My Head (Flex)' Video: Watch, Billboard (באנגלית) Fifth Harmony and Fetty Wap Turn Up the Beach in 'All in My Head (Flex)' Video, SPIN, ‏2016-06-23 (באנגלית אמריקאית) Fifth Harmony - All In My Head (Flex) (Official Video) ft. Fetty Wap, נבדק ב-2021-11-07 2016 Accreds.pdf, Dropbox (באנגלית) Certificazioni - FIMI, www.fimi.it (ב־) Gold & Platinum, RIAA (באנגלית אמריקאית) BRIT Certified, BPI (באנגלית) Certificados Musicales... - Certificados Musicales Amprofon, www.facebook.com The Official New Zealand Music Chart, THE OFFICIAL NZ MUSIC CHART (באנגלית) Gold/Platinum, Music Canada (באנגלית אמריקאית) FMQB: Radio Industry News, Music Industry Updates, Nielsen Ratings, Music News and more!, web.archive.org, ‏2016-05-25 Top 40/M Future Releases | Mainstream Hit Songs Being Released and Their Release Dates..., web.archive.org, ‏2016-06-12
ציפורן (תבלין)

צִיפּוֹרֶן הוא תבלין העשוי מכפתורי פרחים מיובשים של עץ תבלין טרופי ירוק עד בשם אוגניית הציפורן (שם מדעי: Syzygium aromaticum) ממשפחת ההדסיים. מוצאו של העץ הוא באיי מלוקו, המכונים "איי התבלין", שבמזרח אינדונזיה. ארצות הייצור של התבלין הן זנזיבר שבטנזניה, מאוריציוס וארצות דרום מזרח אסיה. גובהה של אוגניית הציפורן הוא 10–12 מטרים. עליה דמויי ביצה מוארכת ואורכם 5 עד 12 סנטימטרים. על פני העלים פזורות נקודות - בלוטות שמן. העץ פורח בגיל 5 וממשיך להניב עד גיל 80 פעמיים בשנה. עץ ממוצע מניב 3 עד 20 ק"ג ניצני ציפורן. תבלין הציפורן הוא ניצן הפרח הסגור. צבע הניצן ורוד לפני הייבוש וחום אדמדם אחריו. צורתו היא צורת מסמר. הניצנים נקטפים ביד ומיובשים. הם משווקים בשלמותם או טחונים ומשמשים לתיבול דברי מאפה, נקניקים, ממרחים ועוד. כ-20 אחוז ממשקל הניצן מהווה שמן ציפורן - חומר חיטוי חריף המכיל חומצת ציפורן (Eugenol), אצטט וברזל. שמן הציפורן מופק מזיקוק הניצנים, הגבעולים והעלים של הצמח. הוא משמש בתעשיית הווניל הסינתטי, חומרי טעם, בשמים, סבונים, סיגריות, תרופות, וממתקים. בימי הביניים שימש התבלין מרכיב בתרופות שטיפלו בבעיות עיניים, במחלת הנפילה, בפעמת ובאין-אונות. כמו כן שימש הציפורן מרכיב בגלולה המעוררת חשק מיני. בימינו, ברפואה העממית, משמש הציפורן כמרכיב בתרופות רבות וכסם להרדמה מקומית, בעיקר בטיפולי שיניים וחניכיים. שמן הציפורן משמש גם הוא להקלת כאבי שיניים כאבי שרירים וכאבי ראש, לסילוק פצעונים מהפנים ולריפוי יבלות וכתמים בעור. בתרבות היהודית הציפורן משמש לברכה על בשמים בהבדלה. לעיתים מאחסנים אותו במכל "צריח" מתאים או נועצים אותו באתרוג. תפרחת עץ הציפורן ניצנים טריים בייבוש ניצני ציפורן מיובשים ייבוש ציפורן באי באלי, אינדונזיה זהר עמר, "שחלת צפורן", על אתר, גיליון ג, (תשנ"ח), עמ' 31–37. ציפורן, באתר ITIS (באנגלית) ציפורן, באתר NCBI (באנגלית) ציפורן, באתר האנציקלופדיה של החיים (באנגלית) ציפורן, באתר Tropicos (באנגלית) ציפורן, באתר GBIF (באנגלית) ציפורן, באתר The Plant List (באנגלית) ציפורן, באתר IPNI (באנגלית) ציפורן, באתר אנציקלופדיה בריטניקה (באנגלית) על הציפורן באתר רפואה עממית ופולקלור על הציפורן באתר גאמנון אפרים לב וזהר עמר, סממני המרפא המסורתיים בארץ ישראל, ירושלים, תשס"ב, עמ' 66. תלמוד בבלי, מסכת כריתות, דף ו', עמוד א' "בעניין זה יש להוסיף ולומר שלתבלין המכונה בעברית מודרנית צפורן ובערבית קרנפל, אין קשר לשחלת או לצפורן שבמקורות. מדובר בשם עברי חדש, שמקורו בשפות אירופיות" (זהר עמר, ספר הקטורת, עמ' 81). במקורות מוזכר הציפורן כאחד ממרכיבי הקטורת: "פיטום הקטורת, הצרי והציפורן החלבנה והלבונה". אך לא הכל מזהים את סממן הקטורת המכונה "ציפורן" עם ניצני הציפורן של ימינו.
המלכים הפרנקים

המלכים הפרנקים היו מלכי הממלכה הפרנקית, שהתקיימה באירופה בימי הביניים המוקדמים משלהי המאה ה-5 לספירה ועד המאה ה-9. במאה החמישית החלה האימפריה הרומית להתפורר ולהצטמק. האימפריה נסוגה מן השטחים הנרחבים אותם כבשה ברבות השנים, בין היתר בגאליה ובגרמאניה. העמים ששכנו שם חיו כשבטים כאשר לכל שבט מלך משלו. לקראת סוף המאה, עם התמוטטות האימפריה הרומית, כבשו בני השבטים אזורים נרחבים הנמצאים היום במדינות גרמניה, אוסטריה, צרפת, איטליה, בלגיה והולנד. בשנת 481 פתח המלך כלוביס הראשון בן שבט הפרנקים הסאלים במערכה לכיבוש השטחים הפרנקיים ואיחודם תחת כתר אחד - כתרו שלו. האימפריה הפרנקית התקיימה עד שנת 843, עם חתימת חוזה ורדן שחילק אותה בין שלושת בניו של לואי החסיד, בנו של קרל הגדול. פרנקיה המערבית התפתחה לממלכת צרפת, פרנקיה המזרחית התפתחה לאימפריה הרומית הקדושה, ואילו פרנקיה התיכונה נבלעה בין שתי אחיותיה. בשנת 756 נוסדה מדינת האפיפיור כטריטוריה המהווה חלק מן האימפריה הפרנקית, ולאחר פירוקה - פרנקיה התיכונה והאימפריה הרומית הקדושה. נדידת העמים הביאה איתה את השבט הפרנקי לאזור גאליה. כלודיו, מלך הפרנקים היה הראשון לנהל מסעות כיבושים בערי האימפריה הרומית בשנת 428, והוא אבי השושלת המרובינגית. כלוביס היה הראשון לאחד את כל השבטים הפרנקים תחת שלטון אחד, והוא נחשב לאבי האימפריה הפרנקית. לפי המסורת הגרמאנית, רכושו של אב מתחלק שווה בשווה בין בניו. הממלכה חולקה ואוחדה מספר פעמים בשל מסורת זו. מכאן ואילך לא חולקה עוד האימפריה הפרנקית עד לחוזה ורדן. המלכים הפרנקים היו בשלב זה חסרי כוח ממשי, והכוח האמיתי היה בידי המאיורדומוס. המשפחה הקרולינגית החזיקה בתפקיד המאיורדומוס תחת המלכים המרובינגים. בשנת 687 לקח לעצמו פפין הגוץ את התואר "דוכס ונסיך הפרנקים" אחרי שכבש את נויסטריה, נקודה זו נחשבת לתחילת שלטונו של פפין על האימפריה הפרנקית. במרץ של שנת 752 הפך פפין למלך הפרנקים, ביטל את משרת המאיורדומוס והדיח את השושלת המרובינגית. אחרי מותו של לואי הראשון פרצה בין שלושת בניו מלחמת ירושה, שהסתיימה בשנת 843 בחוזה ורדן, שחילק את האימפריה הפרנקית לשלוש ממלכות: פרנקיה המזרחית ניתנה ללואי השני, פרנקיה התיכונה ניתנה ללותאר (שקיבל לידיו גם את תואר הקיסר), ואילו פרנקיה המערבית ניתנה לשארל השני. בכך תמה תקופת האימפריה הפרנקית והחלו לצמוח הממלכות של צרפת וגרמניה. האימפריה הפרנקית מלכי צרפת מלכים וקיסרים גרמניים מדיה וקבצים בנושא המלכים הפרנקים בוויקישיתוף
Replay (שיר של זנדאיה)

Replay הוא שיר של הזמרת האמריקאית זנדאיה מתוך אלבום האולפן הראשון שלה, Zendaya. השיר יצא לאור ב-16 ביולי 2013, כסינגל המוביל מהאלבום תחת הוצאת הוליווד רקורדס. השיר נכתב על ידי זנדאיה בשיתוף עם מיק שולץ, טיפאני פרד ופול פאמוס והפקת השיר נעשתה על ידי מיק שולץ. מבחינה מוזיקלית, "Replay" הוא שיר אלקטרו-R&B. הביקורות לשיר היו חיוביות; מבקרים רבים שיבחו את הפקתו. השיר הגיע למקום ה-40 במצעד הבילבורד הוט 100 של ארצות הברית. הוא זכה לתואר פלטינה על ידי איגוד תעשיית ההקלטות האמריקאי (RIAA). השיר גם הופיע במצעדים באוסטרליה, שם הגיע לעשירייה הפותחת, ניו זילנד, קנדה ופלנדריה (בלגיה). וידאו קליפ נלווה צולם ב-1 ביוני 2013 בלוס אנג'לס ובוים על ידי קולין טילי; הקליפ שודר לראשונה בערוץ דיסני ב-15 באוגוסט 2013, ומאוחר יותר באותו יום בערוץ הVevo החדש של זנדאיה. הוא נוצר בהשראת הווידאו קליפ של ג'נט ג'קסון, "The Pleasure Principle", המתייחס לקליפ במספר סצנות. כדי לקדם את השיר, זנדאיה ביצעה אותו במופע של אלן דג'נרס וכללה אותו כחלק מסיבוב ההופעות הראשון שלה. מידע על הסינגל "Replay" באתר מיוזיק בריינז מידע על היצירה "Replay" באתר Discogs סרטון השיר "Replay" באתר יוטיוב מיק שולץ, טיפאני פרד, פול "פאמוס" פאמוס, זנדאיה שולץ, פרד (מפיק ווקאלי), אג'אי ג'קסון (מפיק ווקאלי), שלטון (מפיק ווקאלי) 2014 Accreds.pdf, Dropbox (באנגלית) Gold & Platinum, RIAA (באנגלית אמריקאית) HITS Daily Double, HITS Daily Double (באנגלית)
אווקה אשטה

אווקה אשטה (נולד ב-5 בספטמבר 1999) הוא כדורגלן ישראלי המשחק בעמדת הקשר האחורי בהפועל ירושלים. אשטה נולד באתיופיה, ובגיל 4 עלה עם משפחתו לישראל. כאשר היה ילד הצטרף לליגת השכונות אותה הפעילה הפועל קטמון ירושלים, בה אשטה הרשים את אנשי המועדון ובגיל 13 הצטרף לקבוצת הילדים שלה. ב-16 בדצמבר 2016 אשטה ערך את הופעת הבכורה שלו בקבוצה הבוגרת בהפסד 0–6 למכבי אחי נצרת. בעונת 2019/2020 אשטה הפך לשחקן הרכב ופרט למשחק אחד, השתתף בכל משחקי הקבוצה בליגה. ב-13 בינואר 2020 אשטה הבקיע צמד בניצחון 0–2 נגד בית"ר תל אביב בת ים. בקיץ 2020, התאחדה קטמון עם הפועל ירושלים המקורית ואשטה הצטרף לקבוצה המאוחדת. אשטה היה שותף לחזרה של הפועל ירושלים לליגת העל אחרי 21 שנים בליגות הנמוכות. ב-21 באפריל 2023 האריך את חוזהו ב-3 שנים. באוקטובר 2021, אשטה זומן לראשונה לסגל נבחרת אתיופיה. ב-11 במאי 2024 כבש אשטה את שער הבכורה שלו בליגת העל, בניצחון הפועל ירושלים בדרבי הירושלמי, 3–0 על בית"ר ירושלים. הפועל קטמון גביע הטוטו: 2018/2019 אווקה אשטה, באתר ההתאחדות לכדורגל בישראל אווקה אשטה, באתר Transfermarkt אווקה אשטה, באתר Soccerway אווקה אשטה, באתר FootballDatabase.eu חדשות 13: סיפורו של אווקה אשטה, בביצוע 9 באפריל 2020, סרטון באתר יוטיוב ליאב נחמני, אווקה אשטה: "גדלתי יחד עם הפועל ירושלים עד לליגת העל", באתר ישראל היום, 26 באוגוסט 2021 גיא בן זיו, ‏הקשר אווקה אשטה האריך חוזה בהפועל ירושלים, באתר ONE‏, 21 באפריל 2023 גיא בן זיו, ‏כבוד: אווקה אשטה זומן לסגל נבחרת אתיופיה, באתר ONE‏, 31 באוקטובר 2021 דף משחק - התאחדות לכדורגל בישראל
היכל התהילה של הפוקר

היכל התהילה של הפוקר הוא ארגון אשר נוסד בלאס וגאס ב-1979 על ידי בני ביניון, הבעלים של בית הקזינו ומלון ה-Horseshoe, במטרה לחזק את השם והמורשת של שחקני הפוקר הטובים בעולם, ובמטרה לשמש כאטרקציה נוספת בבית הקזינו שלו. ב-2004 רכשה Caesars Entertainment את הזכויות עבור אליפות העולם בפוקר והיכל התהילה. ב-2009 ההליך והתנאים להצטרפות להיכל התהילה פורסמו לקהל הרחב: שיחק נגד שחקני פוקר מצליחים אחרים שיחק במשחקי כסף גבוהים שיחק באופן קבוע וזכה לכבוד של שחקנים אחרים עמד במבחן הזמן עבור לא שחקנים - תרם לצמיחה הכלכלית ולהצלחת משחק בפוקר בעקבות הדרישה להכנסת טום דוואן להיכל התהילה כשהיה בן 23 בלבד, הוסף "חוק צ'יפ ריס" אשר קובע שעל מועמד להיכל התהילה להיות בן 40 לפחות, הגיל בו נכנס ריס להיכל. אתר האינטרנט הרשמי של היכל התהילה של הפוקר Poker Hall of Fame, באתר אליפות העולם בפוקר (באנגלית) 2011 Poker Hall of Fame Nominations Now Open as WSOP Rolls On, באתר PoketFives (באנגלית)
נמל התעופה הבין-לאומי כיש

נמל התעופה הבין-לאומי כיש (בפרסית: فرودگاه بین المللی کیش) הוא נמל תעופה בין-לאומי באי כיש שבאיראן. נמל התעופה הוא בסיס פעולה מרכזי של חברת התעופה כיש אייר (אנ'). נמל התעופה הבין-לאומי של כיש משמש כנקודת הכניסה למאות אלפי התיירים המגיעים לאי כיש. נמל התעופה מעניק לאזרחים זרים ללא ויזה, ויזה ייחודיית (בניגוד למדיניות הנהוגה איראן היבשתית) ל-14 יום.[דרוש מקור] בשנות ה-80 של המאה ה-20 הוקם ארגון האזור החופשי של כיש (KFZO). היא הציעה נסיעות ללא ויזה לאיים לזרים, ופטורים ממס למשך 15 שנה למשקיעים זרים שיבואו להשקיע באי. התוכנית הייתה להתחרות באטרקטיביות של דובאי, ששימשה כבר באותה עת מרכז עסקים, מסחר והשקעות. התוכנית נכשלה מכיוון שנמל התעופה שימש בעיקר חברות תעופה איראניות ולא חברות זרות. ב-1998 החלה בנייתו של טרמינל 5, המשתרע על שטח של 5,500 מ"ר, עם תקציב של 2,245 מיליון ריאל איראני. העבודות הסתיימו שנה לאחר מכן. מדיה וקבצים בנושא נמל התעופה הבין-לאומי כיש בוויקישיתוף אתר האינטרנט הרשמי של נמל התעופה הבין-לאומי כיש (בפרסית) "Kish finds its niche". Arabianaerospace.aero. 19 באוקטובר 2016. נבדק ב-20 ביולי 2017. {{cite web}}: (עזרה) "Construction of 5th Terminal of Kish Airport Starts". Tehrantimes.com. 9 בנובמבר 1998. נבדק ב-20 ביולי 2017. {{cite web}}: (עזרה)
NGC 2359

NGC 2359 היא ערפילית פליטה הממוקמת קבוצת כוכבים כלב גדול במרחק של כ-4000 פרסק מהשמש. הערפילית התגלתה בשנת 1785 על ידי ויליאם הרשל. היא ידועה גם בשם "ערפילית קסדתו של תור". הכוכב המרכזי של הערפילית HD 56925 הוא כוכב וולף-ראייה חם במיוחד ומשוער שהוא נמצא בשלב מתקדם להפוך לסופרנובה. לערפילית צורת בועה כוללת, אך עם מבנים חוטיים מורכבים. הערפילית מכילה כמה מאות מסות שמש של חומר מיונן, ועוד כמה אלפי טונות של גז מיונן. זהו חומר בין-כוכבי ברובו הנסחף על ידי רוחות מהכוכב המרכזי, אם כי נראה כי חלק מהחומרים מועשרים בתוצרי היתוך וסביר להניח שיגיע ישירות מהכוכב. קצב ההתפשטות של חלקים שונים של הערפילית נע בין 10 קמ"ש ל-30 קמ"ש לפחות, מה שמוביל להערכות גיל של 78,500 - 236,000 שנים. הערפילית נחקרה באורכי גל רדיו וקרני רנטגן, אך עדיין לא ברור אם היא הופקה בשלב הרצף הראשי של Class O של ההתפתחות, כעל-ענק אדום, משתנה כחול זוהר, או בעיקר ככוכב וולף-רייט. מדיה וקבצים בנושא NGC 2359 בוויקישיתוף NGC 2359, בבסיס הנתונים SIMBAD לגרמי שמיים אסטרונומיים מידע על ערפילית NGC 2359, spider.seds.org ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
דברה פישר

דברה פישר (באנגלית: Debra Ann Fischer;‏ 1951) היא אסטרונומית אמריקאית, פרופסור באוניברסיטת ייל. דברה פישר סיימה לימודי תואר באוניברסיטת איווה בשנת 1975. בהמשך היא למדה תואר שני בסן פרנסיסקו. בשנת 1998 היא סיימה את הדוקטורט באוניברסיטת קליפורניה בסנטה קרוז בשנת 1998. היא עבדה אוניברסיטת מדינת בסן פרנסיסקו עד לשנת 2003 אז עברה לאוניברסיטת ייל. בשנת 2009 היא קיבלה מינוי של פרופסור בייל. דברה פישר מומחית בניתוח ננסים, אך היא התפרסמה במיוחד בחקר כוכב לכת חוץ-שמשי. היא עומדת בראש צוות אסטרונומים שחוקרים את התחום. היא ניהלה את הצוות שעסק בתחום במצפה כוכבים בצ'ילה. כמו כן דברה פישר הייתה חברה בצוות פיתוח ציוד מיוחד שהותקן במצפה הכוכבים ליק לחיפוש אחרי כוכבי לכת חוץ-שמשיות. דברה פישר פרסמה מעל ל-100 מאמרים בתחום. בשנת 2021 היא נבחרה לאקדמיה הלאומית למדעים. מדיה וקבצים בנושא דברה פישר בוויקישיתוף אתר האינטרנט הרשמי של דברה פישר קורות חיים דברה פישר, גילוי כוכבי לכת סביב כוכב HD 92788 וכוכבים נוספים רשימת מאמרים Debra Fischer Biography - Astronomer, pantheon.world (ב־)
הבחירות לנשיאות צרפת 2022

הבחירות לנשיאות צרפת 2022 התקיימו ב־10 באפריל 2022. הבחירות התקיימות בשיטת שני סיבובים כאשר הסיבוב הראשון נערך ב-10 באפריל. בגלל ששום מועמד לא השיג לפחות 50% מהקולות, שני המועמדים שקיבלו את מספר הקולות הרב ביותר, הנשיא המכהן עמנואל מקרון ומארין לה פן, התמודדו בסיבוב שני שנערך ב־24 באפריל 2022. עמנואל מקרון, ניצח בפעם השנייה ברציפות, לראשונה מאז 2002 אז זכה הנשיא המכהן ז'אק שיראק. לאחר הבחירות לנשיאות ב-2017, הרפובליקנים (LR) שלחו לחבריה שאלון בנושא "התבססות" המפלגה; מתוך 40,000 המשיבים, 70% הצביעו נגד פריימריז פתוחים כדי לקבוע את מועמד המפלגה. במסמך מ-17 באוקטובר 2017, המפלגה הסוציאליסטית (PS) ציינה כי המימון של הקמפיין לנשיאות ב-2022 לא הובטח למרות "שינוי מבנה כלכלי" אך עדיין תכננה להוציא 12,000,000 אירו, המקסימום המותר על פי חוק לפני הסיבוב הראשון. על פי הדיווח, הנהגת המפלגה שקלה ברצינות את האפשרות שלא להציג מועמד סוציאליסט ב-2022. מארין לה פן, נשיאת האיחוד הלאומי (RN), הודיעה ב-16 בינואר 2020 שהיא תתמודד בבחירות. בעבר התמודדה בבחירות 2012 לנשיאות ובבחירות לנשיאות ב-2017 כמועמדת של המפלגה, שאז נקראה החזית הלאומית. היא הגיעה למקום השלישי ב-2012 עם 17.9% מהקולות בסיבוב הראשון, ולמקום השני ב-2017 עם 21.3% מהקולות בסיבוב הראשון ו-33.9% מהקולות בסיבוב השני. לה פן נבחר לאספה הלאומית של הבחירות לבית המחוקקים החמש עשרה של צרפת ב-2017. ז'אן לאסאל, שהתמודד בבחירות לנשיאות 2017 תחת הרזיסטונים, הגיע למקום השביעי עם 1.2% מהקולות, הודיע כי יתמודד שוב. בשנת 2020 הקים מפלגה פוליטית חדשה בשם "Valeur Absolue" והודיע על כוונתו להיכנס למירוץ לנשיאות. ב-8 בנובמבר 2020, הודיע ז'אן-לוק מלנשון, מייסד מפלגת צרפת בלתי כנועה (LFI) כי הוא יתמודד בבחירות. בתפקידו הקודם הוא התמודד בבחירות 2012 לנשיאות עבור גוש השמאל והגיע למקום הרביעי עם 11.10% מהקולות בסיבוב הראשון, ובבחירות 2017 לנשיאות עבור "La France Insoumise" שהגיע למקום הרביעי שוב עם 19.58% מהקולות בסיבוב הראשון. נבחר לאספה הלאומית של הבחירות לבית המחוקקים החמש עשרה ב-2017. בסיבוב הראשון של הבחירות שנערך ב-10 באפריל נטלו חלק 12 מועמדים, כמו בבחירות 2017 גם הפעם עלו לסיבוב השני עמנואל מקרון שזכה במקום הראשון עם 27.84% ומארין לה פן שזכתה במקום השני עם 23.15%. ז'אן לוק מלנשון (צרפת בלתי-כנועה), אריק זמור (כיבוש מחדש) וואלרי פקרס (הרפובליקנים) סיימו במקומות השלישי, הרביעי והחמישי, בהתאמה. אחוז ההצבעה בסיבוב הראשון היה נמוך בהשוואה לבחירות 2017, כאשר אז הצביעו 77.77% מבעלי זכות הבחירה לעומת 73.69% בבחירות אלו. בסיבוב השני עמנואל מקרון זכה בניצחון ברוב של 58.54% מקולות הבוחרים, ב-77 מחוזות צרפת מתוך 101 המחוזות ובכך התמנה לנשיא צרפת. על אף הפסדה, לה-פן רשמה הישג עבור הימין הקיצוני בצרפת, היא גרפה 41.46% מקולות הבוחרים והגדילה למעשה את כוחו של הימין הקיצוני בצרפת לאחר שבבחירות הקודמות זכתה ל-33%. אחוז ההצבעה בסיבוב השני ירד ועמד על 71.99% לעומת 74.62% בסיבוב השני ב-2017. שיעור ההצבעה בבחירות אלו הוא הנמוך ביותר מאז בחירות 1969. מדיה וקבצים בנושא הבחירות לנשיאות צרפת 2022 בוויקישיתוף אתר האינטרנט הרשמי של הבחירות לנשיאות צרפת 2022 (בצרפתית) Explainer: What you need to know about France’s presidential election rench presidential election coverage on FRANCE 24 מקרון ניצח את לה פן בפער גדול; מנהיגת הימין הקיצוני: "רשמנו הישג היסטורי"